GALERIE FOTO Sorana Cîrstea și-a dezvăluit secretele: cum reușește să "bată tot" la Miami în ultimii ani
Sorana Cîrstea și-a explicat forma senzațională de la Miami.
Sportiva din țara noastră nu doar că a învins-o pentru a doua oară în acest an pe Sloane Stephens, fostă câștigătoare a Openului American, dar a dublat performanța cu un succes împotriva fostei eleve a noului antrenor al Simonei Halep - Carlos Martinez -, Daria Kasatkina, jucătoare clasată pe locul 11 în ierarhia mondială.
Sorana Cîrstea, avantajată de rapiditatea suprafeței de joc de la Miami
-
În 2023, Sorana Cîrstea a fost "killera" capilor de serie.
-
Le-a învins la Miami pe Caroline Garcia, Karolina Muchova, Marketa Vondrousova și Aryna Sabalenka, ajungând până în faza semifinalelor.
Explicându-și seria de meciuri extraordinare făcute în Miami, Sorana Cîrstea a precizat ce anume o avantajează în sudul Statelor Unite ale Americii:
"Condițiile cred că îmi plac, mingile, suprafața, vremea. Suprafața e mai rapidă decât la Indian Wells. Știam că am o șansă mult mai bună decât la Abu Dhabi.
Sunt lucruri mărunte, dar care fac diferența la acest nivel. Omul din spatele televizorului nu le vede, noi ne adaptăm la alte condiții în fiecare săptămână," a punctat Sorana Cîrstea, într-o intervenție la Digi Sport.
Cîrstea și Collins au mai jucat o singură dată până acum
În faza optimilor de finală, Sorana Cîrstea va primi replica finalistei Australian Open 2022, Danielle Collins.
Împotriva americancei, Cîrstea a pierdut unicul duel înregistrat până în prezent, o confruntare derulată pe zgura de la Roma, încheiată scor 6-3, 4-6, 6-4.
Ce a văzut Victor Hănescu schimbat la Sorana Cîrstea: cheia victoriilor uimitoare de la Indian Wells și Miami din 2023
Urmăriți SPORT.RO și pe Google News